dh-unibe/image-text_koenigsfelden-charters-post-1500 huggingface dataset:
Königsf. 388
Staatsarchiv
AARGAU
✳ ùbˀ dˀ margreff₎ von Hochbgˀ
jarzit ùbˀ den zechenden uf dem Boͤtzbgˀ
xxviij
K
P✳ 6 ✳
in Elfingˀ lad₎
ein verpfandùng des
zechendenn uff dem
Boͤtzberg ✳
xxiij
✳
Kgsf. 388
Wir, Leupolt, von gotͤs gnaden hˀtzog ze Oͤsterrich, ze Steyr, ze Kernden und ze Krain, g̃f ze Tyrol, ✳ tun kunt, ✳
umb den zehenden auf dem Botzperg auz dem Nidˀn Ampt, ✳ es sey an wein, an korn oder an dheinerley sach, der
jerklich achtzehen stuk giltet, ✳ den Burkart dˀ Mayer von Schafhusen, selig, in phandes weis von uns fur
achtzehn mark loͤtigs silbers innͤhet ✳ und daran er unsˀn getˀwnͤ Hainrichen und Gmoͤren von Kùssaberg, geprudˀn,
seine recht gab, ✳ habent sy uns mit guͤtˀ kuntschaft geweist und furpracht, daz der satzbrief, den der egen̄
Mayer daruͤber hett, verbrunnen sey. ✳ davō haben wir durch irr fleizzigen bet willn̄ den egen̄ satz ✳ in ✳
vˀschribn̄ und vˀnewt mit disem brief, also daz si und ir erben ✳ den mit alln̄ nùtzen innhabn̄ und niessen sulln̄
an abslag dˀ nutz ✳ als lang, untz daz wir ✳ den von in umb die egen̄ achtzehn̄ mark erledigen und erlosen, und
sulln̄ si uns auch der losung stat tuͤn und gehorsam sin, ✳ wenn wir si mit dem selbn̄ irm gelt ermanē. ✳ mit urkuͤnd
ditz briefs, ✳ geben ze Potzen, an phintztag in dˀ phingstwochn̄, nach Kristi gepùrt druzehn̄hundˀt jar, darnach
in dem achtzigistem jar. ✳